MAJOR ส่งใจให้ทีมแพทย์สู้โควิด-19 พร้อมมอบหน้ากาก-ป๊อปคอร์นทูโกเสริมพลัง
MAJOR ส่งใจให้ทีมแพทย์สู้โควิด-19 พร้อมมอบหน้ากาก-ป๊อปคอร์นทูโกเสริมพลัง
MAJOR ส่งใจให้ทีมแพทย์สู้โควิด-19 พร้อมมอบหน้ากาก-ป๊อปคอร์นทูโกเสริมพลัง
31 มี.ค. 2563

นรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR  จากสถานการณ์แพร่ระบาดของเชื้อไวรัสโควิด-19 ในประเทศไทย ซึ่งมีแนวโน้มที่จะมีจำนวนผู้ป่วยเพิ่มขึ้นอย่างต่อเนื่อง เมเจอร์ ซีนีเพล็กซ์ กรุ้ป เล็งเห็นความสำคัญและต้องการร่วมเป็นส่วนหนึ่งในการช่วยสนับสนุนการทำงานของคณะแพทย์ พยาบาล และบุคลากรทางการแพทย์ เพื่อให้สามารถรับมือต่อสู้กับเชื้อไวรัสโควิด-19
โดยได้ส่งมอบหน้ากาก N95 จำนวน 1,000 ชิ้น พร้อมมอบป๊อปคอร์น ทู โก (Popcorn To Go) รสชีสและรสหวาน อีก 200 ชุด สำหรับเสริมพลัง ผ่าน นพ.กฤษฎา หาญบรรเจิด รองผู้อำนวยการสถาบันบำราศนราดูร, นพ.ชลิตพล งามเบญจวงศ์ นายแพทย์ชำนาญการ และพยาบาลร่วมรับมอบ ณ อาคารเฉลิมพระเกียรติ เพื่อจะนำหน้ากาก N95 ไปกระจายแจกจ่ายให้กับคณะแพทย์ พยาบาล และบุคลากรทางการแพทย์ไว้ใช้ระหว่างปฏิบัติหน้าที่ดูแลผู้ป่วย เพื่อให้มีกำลังกายกำลังใจในการทำงานอย่างทุ่มเทและเต็มกำลังต่อไป #อยู่บ้านหยุดเชื้อเพื่อชาติ #เราจะสู้ไปด้วยกัน #เราจะฝ่าวิกฤตนี้ไปด้วยกัน
ด้าน นพ.กฤษฎา หาญบรรเจิด รองผู้อำนวยการสถาบันบำราศนราดูร ได้กล่าวขอบคุณสำหรับการสนับสนุนและทุกกำลังใจที่ส่งมายังคณะแพทย์ พยาบาล และบุคลากรทางการแพทย์ของสถาบัน ยืนยันจะทำหน้าที่ดูแลผู้ป่วยอย่างเต็มกำลังให้ดีที่สุดเท่าที่จะทำได้ และฝากประชาสัมพันธ์แอปพลิเคชั่น Bamras App ซึ่งจะช่วยอำนวยความสะดวกให้สามารถใช้ติดตามผลตรวจเชื้อไวรัสโควิด-19 ได้ด้วยตนเองผ่านทางแอปพลิเคชั่น โดยการสแกน QR Code ที่ท่านได้รับจากการลงทะเบียนที่ตู้บีคิว (B-Queue) หรือแผนกเวชระเบียน โดยไม่ต้องเดินทางมาที่สถาบัน